…………………………

………………………… г.

|  |  |
| --- | --- |
| **ДО**  **МИНИСТЪРА НА ЗЕМЕДЕЛИЕТО**  **ЯВОР ГЕЧЕВ** | **ОДОБРИЛ,**  **МИНИСТЪР НА ЗЕМЕДЕЛИЕТО:**  **ЯВОР ГЕЧЕВ** |

**ДОКЛАД**

**от Крум Неделков – заместник-министър на земеделието**

**Относно:** Проект на Наредба за отменяне на наредби на министъра на земеделието

**уважаеми господин МИНИСТЪР,**

На основание чл. 11, ал. 3 от Закона за нормативните актове внасям за одобряване проект на Наредба за отменяне на наредби на министъра на земеделието, както следва:

1. Наредба № 11 от 2001 г. за борба с бактериалното кафяво гниене по картофите, причинявано от бактерията Ralstonia solanacearum (Smith) Yabuuchi et al. (обн., ДВ, бр. 40 от 2001 г.; изм., бр. 8 от 2002 г.; изм. и доп., бр. 71 от 2006 г. и бр. 28 от 2007 г.).

Правно основание за издаване на наредбата - § 3 от Заключителните разпоредби на Закона за защита на растенията (отм.). Въвежда Директива на Съвета 98/57/ЕС от 20 юли 1998 г. за контрол на Ralstonia solanacearum (Smith) Yabuuchi et al., отменена с чл. 109, т. 2 от Регламент на Европейския парламент и на Съвета (ЕС) 2016/2031 за защитните мерки срещу вредителите по растенията.

1. **Наредба № 19 от 2001 г.** за борба с пръстеновидното гниене по картофите, причинявано от бактерията Clavibacter michiganensis (Smith) Davis et al. spp. sepedonicus (Spieckermann et Kotthoff) Davis et al. (обн., ДВ, бр. 62 от 2001 г.; изм., бр. 8 от 2002 г.; изм. и доп., бр. 74 от 2006 г. и бр. 27 от 2007 г.).

Правно основание за издаване на наредбата - § 3 от Заключителните разпоредби на Закона за защита на растенията (отм.). Въвежда Директива 93/85/ЕИО на Съвета от 4 октомври 1993 година относно борбата с пръстеновидното гниене по картофите, отменена с чл. 109, т. 2 от Регламент на Европейския парламент и на Съвета (ЕС) 2016/2031 за защитните мерки срещу вредителите по растенията.

**3. Наредба № 58 от 2006 г.** за борба срещу калифорнийската щитоносна въшка (Quadraspidiotus perniciosus comst.) (обн., ДВ, бр. 46 от 2006 г.).

Правно основание за издаване на наредбата - § 3 от Заключителните разпоредби на Закона за защита на растенията (отм.). Въвежда Директива на Съвета 69/466/ЕИО от 8 декември 1969 г. за контрол на въшки от типа Сан Хосе, отменена от Директива на Съвета (2006/91/ЕО) от 7 ноември 2006 година за контрол на въшки от типа Сан Хосе, отменена с чл. 109, т. 2 от Регламент на Европейския парламент и на Съвета (ЕС) 2016/2031 за защитните мерки срещу вредителите по растенията.

**4. Наредба № 38 от 2001 г.** за борба срещу листозавивачките по карамфила (обн., ДВ, бр. 98 от 2001 г.; изм., бр. 8 от 2002 г.; изм. и доп., бр. 64 от 2006 г. и бр. 102 от 2006 г.);

Правно основание за издаване на наредбата - § 3 от Заключителните разпоредби на Закона за защита на растенията (отм.). Въвежда Директива на Съвета 74/647/ЕЕС от 9 декември 1974 г. за контрол на листозавивачките по карамфила, отменена с чл. 109, т. 2 от Регламент на Европейския парламент и на Съвета (ЕС) 2016/2031 за защитните мерки срещу вредителите по растенията.

**5. Наредба № 20 от 2001 г.** за борба срещу рака по картофите, причиняван от гъбата Synchitrium endobioticum (Schilb.) (обн., ДВ, бр. 65 от 2001 г.; изм., бр. 8 от   
2002 г.; изм. и доп., бр. 71 от 2006 г.).

Правно основание за издаване на наредбата - § 3 от Заключителните разпоредби на Закона за защита на растенията (отм.). Въвежда Директива на Съвета 69/464/ЕЕС от 8 декември 1969 г. за контрол на болестта рак по картофите, отменена с чл. 109, т. 2 от Регламент на Европейския парламент и на Съвета (ЕС) 2016/2031 за защитните мерки срещу вредителите по растенията.

**6. Наредба № 17 от 2010 г.** за контрол на картофените цистообразуващи нематоди (обн., ДВ, бр. 45 от 2010 г.).

Правно основание за издаване на наредбата - § 3 от Заключителните разпоредби на Закона за защита на растенията (отм.). Въвежда Директива 2007/33/ЕО на Съвета от 11 юни 2007 г. относно контрола на картофените цистообразуващи нематоди и за отмяна на Директива 69/465/ЕИО. Директива 2007/33/ЕО на Съвета е отменена с чл. 109, т. 2 от Регламент на Европейския парламент и на Съвета (ЕС) 2016/2031 за защитните мерки срещу вредителите по растенията.

**7. Наредба № 67 от 2006 г.** за униформеното облекло и служебната карта на контролните органи на Национална служба за растителна защита (обн., ДВ, бр. 47 от 2006 г.).

Правно основание за издаване на наредбата - чл. 8б, ал. 2 от Закона за защита на растенията (отм.)

**8. Наредба № 11 от 2016 г.** за условията, при които карантинни вредители, растения, растителни продукти и други обекти могат да се използват за научни изследвания и селекция (обн., ДВ, бр. 58 от 2016 г.).

Правно основание за издаване на наредбата – чл. 18 от Закона за защита на растенията. Въвежда Директива 2008/61/ЕО на Комисията от 17 юни 2008 г. за определяне на условията, при които някои вредители, растения, растителни продукти и други предмети, посочени в приложения I – V към Директива 2000/29/ЕО на Съвета, могат да бъдат въвеждани или придвижвани в рамките на Общността или в някои нейни защитени зони за опити или научни цели, както и за работа по сортови селекции. Директива 2008/61/ЕО е отменена с чл. 10 от Делегиран Регламент (ЕС) 2019/829 на Комисията от 14 март 2019 година за допълване на Регламент (ЕС) 2016/2031 на Европейския парламент и на Съвета за защитните мерки срещу вредителите по растенията с цел да се разреши на държавите членки да предвиждат временни дерогации с оглед на официални изпитвания, научноизследователски или образователни цели, опити, сортов подбор или селекция.

**9. Наредба № 68 от 2006 г.** за фитосанитарни проверки на внасяните от трети страни растения, растителни и други продукти, осъществявани на места, различни от определените за въвеждане на територията на Европейската общност (обн., ДВ, бр. 47 от 2006 г.).

Правно основание за издаване на наредбата - § 3 от Заключителните разпоредби на Закона за защита на растенията (отм.). Въвежда Директива на Комисията 2004/103/ЕС от 7 октомври 2004 г. относно проверки за идентичност и за растително здраве на растения, растителни продукти или други обекти, включени в част Б от приложение V на Директива на Съвета 2000/29/ЕС, които могат да се извършват на място, различно от мястото на въвеждане в общността, или на място в непосредствена близост и определяща условията, свързани с тези проверки. Директива 2004/103/ЕС е отменена с чл. 9 от Делегиран Регламент (ЕС) 2019/2123 на Комисията от 10 октомври 2019 година за допълнение на Регламент (ЕС) 2017/625 на Европейския парламент и на Съвета по отношение на случаите и условията, при които проверките за идентичност и физическите проверки на някои стоки може да се извършват на контролни пунктове, а проверките на документи може да се извършват на разстояние от граничните контролни пунктове.

**Причини, които налагат приемането на акта**

С голяма част от наредбите, в националното фитосанитарно законодателство са въведени директиви на Съвета и на Европейската комисия, които са отменени с **Регламент на Европейския парламент и на Съвета (ЕС) 2016/2031** от 26 октомври   
2016 г. за защитните мерки срещу вредителите по растенията, за изменение на регламенти (EС) № 228/2013, (EС) № 652/2014 и (EС) № 1143/2014 на Европейския парламент и на Съвета и за отмяна на директиви 69/464/EИО, 74/647/EИО, 93/85/EИО, 98/57/EО, 2000/29/EО, 2006/91/EО и 2007/33/EО на Съвета (ОВ, L 317/4 от 23 ноември 2016 г.), **Делегиран Регламент (ЕС) 2019/2123** на Комисията от 10 октомври 2019 година за допълнение на Регламент (ЕС) 2017/625 на Европейския парламент и на Съвета по отношение на случаите и условията, при които проверките за идентичност и физическите проверки на някои стоки може да се извършват на контролни пунктове, а проверките на документи може да се извършват на разстояние от граничните контролни пунктове и **Делегиран Регламент (ЕС) 2019/829** на Комисията от 14 март 2019 г. за допълване на Регламент на Европейския парламент и на Съвета (ЕС) 2016/2031 от 26 октомври 2016 г. за защитните мерки срещу вредителите по растенията с цел да се разреши на държавите членки да предвиждат временни дерогации с оглед на официални изпитвания, научноизследователски или образователни цели, опити, сортов подбор или селекция (ОВ, L 137/15 от 23 май 2019 г.).

Изброените по-горе наредби по т. 1, 2, 3, 4, 5, 6 и 9 са издадени на основание § 3 от Заключителните разпоредби на Закона за защита на растенията от 1997 г., отменен със Закона за защита на растенията от 2014 година. Наредбата по т. 7 е издадена на основание чл. 8б, ал. 2 от Закона за защита на растенията (отм.). Наредбата по т. 8 е издадена на основание чл. 18 от Закона за защита на растенията от 2014 г. С изменението на Закона за защита на растенията от юли 2020 г., е изменена и разпоредбата на чл. 18, като законовата делегация за издаването на наредбата е отпаднала, което налага нейното отменяне.

На следващо място съгласно § 5 от преходните и заключителни разпоредби на Закона за защита на растенията „Издадените въз основа на отменения Закон за защита на растенията подзаконови нормативни актове се прилагат, доколкото не противоречат на този закон и до изричната им отмяна“. Това налага изрично отменяне на всички изброени по-горе наредби, въпреки отпадналото правно основание.

**Цели**

С проекта на Наредба за отменяне на наредби на министъра на земеделието се цели да бъдат отменени актове, които нямат практическо приложение и необходимост от съществуване в правния мир.

**Очаквани резултати от прилагането на акта**

Съгласно чл. 288 от Договора за функционирането на Европейския съюз, всеки регламент на Европейския съюз е „задължителен в своята цялост и се прилага пряко във всички държави членки.“

С проекта на Наредба за отменяне на наредби на министъра на земеделието се цели постигането на яснота и правна сигурност относно пълното и пряко прилагане на Регламент (ЕС) 2016/2031 за защитните мерки срещу вредителите по растенията, Делегиран Регламент (ЕС) 2019/2123 на Комисията за допълнение на Регламент (ЕС) 2017/625 на Европейския парламент и на Съвета по отношение на случаите и условията, при които проверките за идентичност и физическите проверки на някои стоки може да се извършват на контролни пунктове, а проверките на документи може да се извършват на разстояние от граничните контролни пунктове и Делегиран Регламент (ЕС) 2019/829 на Комисията от 14 март 2019 г. за допълване на Регламент на Европейския парламент и на Съвета (ЕС) 2016/2031 за защитните мерки срещу вредителите по растенията с цел да се разреши на държавите членки да предвиждат временни дерогации с оглед на официални изпитвания, научноизследователски или образователни цели, опити, сортов подбор или селекция.

**Анализ за съответствие с правото на Европейския съюз**

Проектът на нормативен акт не съдържа разпоредби, транспониращи нормативни актове на институции на Европейския съюз, поради което не е приложена таблица на съответствието с правото на Европейския съюз.

**Финансови и други средства, необходими за прилагането на новата уредба**

Приемането на проекта на акт не води до въздействие върху държавния бюджет. За приемането на проекта на акт не са необходими допълнителни разходи/трансфери и други плащания по бюджета.

**Информация за проведените обществени консултации**

На основание чл. 26, ал. 3 и 4 от Закона за нормативните актове проектите на Наредба и доклад са публикувани на интернет страницата на Министерството на земеделието и на Портала за обществени консултации със срок за предложения и становища 30 дни.

В изпълнение на чл. 26, ал. 5 от Закона за нормативните актове справката за отразяване на постъпилите предложения и становища от проведената обществена консултация, заедно с обосновка за неприетите предложения е публикувана на интернет страницата на Министерството на земеделието и на Портала за обществени консултации.

Проектът на Наредба за отменяне на наредби на министъра на земеделието е съгласуван в съответствие с Правилата за изготвяне и съгласуване на проекти на актове в системата на Министерството на земеделието, храните и горите. Направените целесъобразни бележки и предложения са отразени.

**УВАЖАЕМИ ГОСПОДИН МИНИСТЪР,**

Във връзка с гореизложеното предлагам да одобрите предложеният проект на Наредба за отменяне на наредби на министъра на земеделието:

|  |  |
| --- | --- |
| **Приложение:** | 1. Проект на Наредба за отменяне на наредби на министъра на земеделието; 2. Справка за отразяване на постъпилите становища; 3. Постъпили становища; 4. Справка за отразяване на постъпилите предложения и становища от обществената консултация; 5. Постъпили предложения и становища от проведената обществена консултация. |

**КРУМ НЕДЕЛКОВ**

*Заместник-министър*